 GADIEL Michael sasa rasmi ni mchezaji wa Simba akitokea Yanga ambapo amesaini kandarasi ya miaka miwili. Beki huyo aliyeng’ara Yanga msimu uliopita, ameweka wazi kwamba amesaini mkataba wa miaka miwili na anaamini atafanya kazi kubwa Msimbazi katika ligi ya ndani na michuano ya kimataifa. Gadiel alikuwa na mvutano wa muda mrefu juu ya kuongeza mkataba Yanga baada ya ule wa awali kufikia ukingoni mwishoni mwa msimu huu lakini hatimaye ametua Simba.   Wengine ni Ibrahim Ajib ambaye alikuwa nahodha wa kikosi cha Yanga pamoja na Beno Kakolanya ambaye alikuwa ni mlinda mlango wote wamesaini kandarasi ya miaka miwili.   